začervenanie na penise
Manžel mal zisteného stafylokoka a bol liečený , ale teraz po liečbe nastúpil do práce a má začervenany pohl.ud a svrbí... Aku masť alebo dezinfekciu použiť ???
Dobrý deň,
ďakujeme za prejavenú dôveru.
Začervenanie a odlupujúca sa koža na penise môže mať viacero príčin. Pravdepodobne sa jedná o príznak mykotickej infekcie, ale môže sa jednať aj o ochorenie spôsobené baktériami, či vírusmi.  Taktiež môže byť sprievodným príznakom niektorého z kožných ochorení či ako reakcia na dráždivé parfumované látky.
Na liečbu Vám odporúčam aplikovať na postihnuté miesta
Canesten
, prípadne masť
Fungicidin Léčiva
. Canesten patrí medzi antimykotiká a pôsobí proti mnohým choroboplodným hubovitým mikroorganizmom, vrátane dermatofytov, kvasiniek a plesní. Pôsobí tiež na niektoré druhy baktérií. Aplikuje sa v tenkej vrstve 2-3x denne na vopred očistené postihnuté miesta. Masť Fungicidin Léčiva je antimykotické antibiotikum obsahujúce liečivo nystatín. Tlmí a zastavuje rast kvasiniek a niektorých ďalších nižších húb. Masť sa nanáša 2-3x denne na postihnuté miesto do vyhojenia.
Pri mykóze sa odporúča preliečenie aj u partnerky.
Taktiež je dôležité dbať na intímnu hygienu. Na umývanie intímnych partií Vám doporučujem
Saforelle jemný gél na intímnu hygienu
, ktorý je vhodný aj pre mužov.
V prípade, že do 10 dní nenastane zlepšenie stavu, alebo sa pridružia iné ťažkosti, bude potrebné vyhľadať lekársku pomoc.
Prajem skorú úľavu od ťažkostí.
S pozdravom
PharmDr. Patrícia Čečková